《向无心下竺维那卷》
明代·刘璟

浮屠清净世难伦，细行威仪总是真。
方外未能无职事，人间应识有君臣。
灵山一会闲缘了，劫石三生拂性纯。
从此坦然云水客，木人花鸟度青春。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。